Hosai

Hosai (, sen.dgs. hosen; ) – įvairių stilių vyriški drabužiai, dengę kojas ir dubens sritį. Naudoti nuo viduramžių iki XVIII a., kai hosus pakeitė bridžai ir ilgos kojinės.  

Panaši šarvinės aprangos dalis buvo grandinės kojinės (), kurios dažnai irgi siekdavo kirkšnis. 

Ankstyvieji vilnoniai hosai būdavo aptempę kojas. XV a. hosai dažnai būdavo kiekvienai kojai skirtingų spalvų, kartais net vienos kojos hosas būdavo dvispalvis. Tie ankstyvieji hosai turėjo pėdos dalį, kaip kad dabartinės pėdkelnės. Kirkšnių sritis būdavo atvira, todėl laikais, kai buvo madingi trumpi dubletai, šią atvirą vietą pridengdavo „ankštimi“ ().

XVI a. hosus kaip drabužius pakeitė du atskiri drabužiai – „viršutiniai hosai“ (bridžai) ir „apatiniai hosai“ (kojinės). 

Nuo XVI a. vidurio iki XVII a. pradžios madoje buvo labai įvairių stilių hosai. Populiarūs hosų stiliai buvo:
 Liemens hosai ar apvalieji hosai – trumpi, kimšti hosai. Labai trumpus liemens hosus vilkėdavo su  – aptemptais hosais, kurie baigdavosi virš kelių.
 Slops ar galligaskins – laisvi palaidi hosai, siekdavę šiek tiek žemiau kelių.   
Šių dviejų rūšių hosai galėjo būti dvisluoksniai, jų viršutinis sluoksnis suraižytas į išilgines juostas, tarp kurių matydavosi laisvas apatinis sluoksnis. 
 Pluderhosen – Šiaurės Europai būdinga palaidų hosų forma, kur pro viršutinio sluoksnio juostų tarpus būdavo ištraukiamas labai laisvas palaidas vidinis sluoksnis, kuris karodavo žemiau kelių.
 Venetians – pusiau prigludę hosai, siekdavę šiek tiek žemiau kelių.

Galerija

Nuorodos

Arnold, Janet: Patterns of Fashion: the cut and construction of clothes for men and women 1560–1620, Macmillan 1985. Revised edition 1986. (ISBN 0-89676-083-9)

Istoriniai viršutiniai drabužiai
Viduramžių Europos apranga